钦定古今图书集成/方舆汇编/职方典/第1368卷 > 雷州府关梁考 府志
## 钦定古今图书集成/方舆汇编/职方典/第1368卷 > 雷州府关梁考 府志

本府。〈海康县附郭。〉

龙凤桥　在府治中道前。先是海北名邦坊，前对一屏墙，壁立长沟，上了无馀地。明万历壬子夏，推官欧阳保改建龙亭库于前，因移向前一丈五尺。前面气势宽广，伐石建一拱桥，接地气以往来，周围卫以石栏，以其为龙亭出入之地。且左右有龙亭、凤仗二坊互峙，故名曰“龙凤桥。” 阜民桥　在城中正坊卫治前。宋乾道五年，郡守戴之邵刱桥北。旧为州治，故曰“阜民。” 元延祐七年，廉访使上达世礼建圆通宝阁于上，岁久湮塞。明正德间，郡守王秉良重修。

石渠东西二桥　一在城内桂华坊，一在明善坊。戴之邵架石桥于渠之东西，路通大小西街。《官贤》东西二桥　在郡城内官贤坊。戴之邵建。冠英桥　在郡城内桂华坊。戴之邵建。

西门桥　：在郡城内桂华坊。戴之邵建。

城壕桥　“东、西、北三城门内。元至顺间，廉访司佥事吕琉因贼侵境，用板架桥，有急则撤之，以备不虞。明洪武七年，指挥张秉彝、朱永、周渊，通判李希祖，修筑城池，易板以砖。”

寺门桥　在城外西湖坊，宋乾道间，郡守戴之邵建。

水月桥　在天宁寺内。明正德乙亥，郡守王秉良建，扁曰“水月。”

惠济东桥　在西湖东闸。宋绍兴间，郡守何庾开渠建闸，砌石桥，因其有惠济之利，故名《元廉》。

访司经历郭思诚重修。桥上盖亭两间，明永乐九年，知府王敬重修，亭废桥存。万历己酉，推官叶际英重修。

惠济西桥　在西湖西闸上。宋郡守何庾开渠建闸，砌石桥。元元统间，经历郭思诚重修，建亭于上，扁曰“众乐” ，曰“狎鸥” ，曰“泳波。” 明洪武二十七年，知府吕智重修。万历己酉，推官叶际英重修，陈光大有记。

第一桥　在城外宁国坊南亭溪上。旧为潮汐往来，行者病涉。太监张永伐石跨溪为桥，因绝其流，舟惟泊于桥下，民苦于搬负。明嘉靖十二年，郡守黄可行从民便甃石拱之，高阔视昔有加。上树栏墙，疏濬溪流，直抵惠济东桥之下，以通舟楫。民德之。

通利桥　亦名“第二桥” ，在郡城外西湖二里白沙陂边。宋乾道间，郡守戴之邵开渠灌田，砌石桥以利灌溉，故名。

麻含桥　在城西十五里，路通海康所。旧桥倾圮，行者病涉。永嘉商人陈世高捐财砌石桥，往来称便。

浮碧大桥　在城西南五里麻扶村。宋乾道间，郡守戴之邵伐石砌桥，路通白院，以溪旁有竹木之影，荡漾碧绿，故名。

浮碧小桥　在大桥之东。明洪武九年，指挥周渊伐石砌桥，路通白院。

云津桥　“在城西南三十里调排村。宋嘉泰二年，建石桥，以木为梁。明洪武十七年，安陆侯吴杰经此，设立各所，伐石重修。”

安济桥　在西四十里小安榄村。元主簿唐杰伐石砌桥。

五里桥　在南五里天妃庙下。宋乾道间，郡守戴之邵筑堤建闸，伐石架堤上，路通琼、南。文昌桥　在城外天妃庙前。明万历十四年，两学诸生因郡治水欠环绕，文运不振，白守道王民顺捐俸凿渠二百馀丈，塞麻沉直河，导万金溪水，横绕郡城西，会湖潮而出海。太守伍士望筑土龙助之。同知万煜俱捐俸修饬。嗣是文武登科者众，士民指其桥为“云梯云。” 王民顺有诗。韩公桥　在府城南关外龙应宫前，通琼之路。明天启间郡守韩逢禧立。

黄公桥　在府城北十五里，小路系海康令，黄色中立。

芝林西桥　即西山桥南三十里芝林村西。明正德间，义民张鹏捐资伐石建桥，东通锦囊，北通郡城。

芝林东桥　即曹家桥东南三十五里芝林村东。亦张鹏所刱，路通锦囊所。

将军桥　在南六十里。宋僧妙常砌石桥三间，南通徐琼，北通郡城，因地有二石将军于桥侧，故名。

那汀桥　在南一百五十里英夔村。宋嘉熙间，邑人王法恭募化伐石建桥，南通徐闻，西通海康所。

南界桥　在南六十里将军驿前。宋淳祐六年，郡人林贤等架石桥，路通英利、徐闻。

那螺桥　在西南三十里仙安村。宋咸熙间，邑人阳扶建石桥，路通海康所。

步陆桥　在西南九十里潭泥村。元延祐间，邑人陈昆募化建石桥。东通将军驿，西通海康所。山门桥　在西二十里山门村。明洪武间乡民伐石砌建。嘉靖二十年，知县杨澄重修。

那里桥　在南七十里那里村。明弘治间，郡人张钲建石桥，路通英利。

淳化桥　在南七十里官路中。明成化间，有司伐石叠砌，北通郡城，南达琼南。

安民桥　在南八十里官路中。明成化间，有司伐石砌筑。北通郡城，南达琼海。

仙居桥　北至十里平冈中火铺，官路合流之冲。旧架栈道，易坏。明万历三十年，指挥梁拱募缘鸠工，砌石桥左右石栏，行者便之。

南浦津埠　在南二十里。自闽广高、琼至此泊舟，乃通郡城。

大埠　在东南一十里。自海至此，泊舟入郡城。麻沉埠　，东海至此，泊舟北入郡城。

黑石埠　：在东南九十里。锦囊海至此泊舟，北入郡城。

龙门埠　在西南一百七十里。自蚕村等海泊舟，北通遂溪。

英散埠　在南一百里。自蚕村海至此泊舟，南通徐闻。

海宅埠　在南一百里。自新场等海至此泊舟。

南通徐闻

湾蓬埠　在南一百七十里。自吴蓬村海船至此湾泊，北通遂溪。

英岭埠　在南二百里。自沓磊等海至此泊舟，南通徐闻。

英隼埠　：在南一百九十里。自新场海至此泊舟，南通徐闻。

禄州那打埠　，在西南一百八十里。自蚕村等海至此泊舟，北通遂溪。

英兜埠　在南一百五十里。自沓磊等海至此泊舟，南通徐闻。

翁家埠　在西南一百七十里。自新场等海至此泊舟，北通遂溪。

老沙埠　在南二百里。自蚕村等海至此泊舟，南通徐闻。

新场埠　在西南一百八十里。自蚕村等海至此泊舟，南通徐闻。

英罗埠　在南一百三十里。自新场等海至此泊舟，南通徐闻。

武郎埠　在西一百里。自石海康至此泊舟，北通乐民所。

西山埠　在南三十里。自南浦津等海至此泊舟。北通郡城，东通锦囊所。

按明季各埠俱有船只，俱有埠头。今海禁森严，各埠船只俱毁，合府并乡村载《糓稻》船共止三十馀只矣。

南渡　即“擎雷水。” 在郡南十里，琼崖必从之路。官岁造舟四编，渡夫八名。近年岸辄崩圮。明万历三十七年，守道林梓捐金，委官伐石补砌。《麻演》渡　在西南二十里。官岁造舟一编，渡夫二名。

嘉禾渡　：在东南二十里。官岁造舟一，编渡夫二名。哨官沈应蛟捐资砌筑。

白院渡　在西十里。官岁造舟一，编夫二名。下坡渡　在东南三十里。官岁造舟一，编夫二名。

西洋渡　在西南十里。官岁造舟一，编夫二名。西厅渡　在西二十里。官岁造舟一，编夫二名。序班莫若敏捐资修砌。

安榄渡　在西二十里。官岁造舟一，编夫二名。唐官渡　在西南二十里。官岁造舟一，编夫二名。

云津渡　在西南二十里。官岁造舟一，编夫二名。

安苗渡　在西三十里。官岁造舟一，编夫二名。根竹渡　在西二十里。官岁造舟一，编夫二名。麻蔡渡　在西二十里。官岁造舟一，编夫二名。仙云渡　在西三十里。官岁造舟一，编夫二名。迈风渡　在西二十里。官岁造舟一，编夫二名。大傍渡　在西六十里。官岁造舟一，编夫二名。双溪渡　在西四十里。官岁造舟一，编夫二名。潮阳渡　：在西南八十里。官岁造舟一、编夫二名。

湾蓬渡　在西南一百五十里。官岁造舟一、编夫二名。

建康渡　在南一百里。官岁造舟一，编夫二名。建宁渡　在南一百二十里。官岁造舟一，编夫二名。

楼亭渡　在西五十里。官岁造舟一，编夫二名。山家渡　在东南一百五十里。官岁造舟一，编夫二名。

老沙渡　在南二百里。官岁造舟一，编夫二名。按各渡，当时俱官造舟，拨夫撑渡，今俱附近居民撑渡，免其本身杂差役。

遂溪县

午安桥　在遂溪南门。向因变乱，杜塞行路，由东门入城。康熙癸卯，郡丞王弘志署县，欲开南门。人曰：“开南门虑有火灾。” 《志》曰：“以癸年开之，可以安矣。” 因额其门曰“午安。” 又于田中筑起大路，跨桥渡水，题曰午安桥。

山脚店桥　在东门外。前此地无水，后泉水溢出成河，遂造桥以济往来。

傍塘桥　在县南一里二十四都。宋嘉定二年，郡守徐应龙伐石砌于傍塘溪上，路通郡城，因在傍塘庙前，故名。明嘉靖二十年，知县班佩兴工伐石，砌大通衢，直抵南门。万历五年，本府推官陈王政以路直射筑塞土龙，环绕过城，由东门入。

云梯桥　在县东南七十里二十二都上步村。宋时民孙绍赴省闱经行，誓曰：“必中榜回，方过此桥。” 因名云梯。

状元桥　在县东南七十里二十二都下步村。宋时士人戴弼先伐石砌桥路，东通郡城。宝祐四年，邑人纪应炎及进士第还经此，邑人荣之，因名。

那郁桥　在县东南一百里二十二都那郁村。明洪武八年，郡人孙釜募缘伐石，路通郡城，因其地林木丛郁，故名。

庄家桥　在县南八十里二十一都。宋咸熙元年，僧人刘宗成募缘伐石砌桥，路通郡城。昔有庄姓名嗣孙者，中咸淳间进士，居其地，故曰“庄家。” 咸淳六年，县尉陆永仁重修。

仙车桥　在县南一百三十里仙车铺前。明洪武七年，典史林子华伐石创建。路南通郡城，北达本县。

城月桥　在县南九十里城月驿路上。元至元间，万户谭宁砌石路，南通郡城，北达本县。那弄桥　在县南七十里二十三都那弄铺前。明洪武四年，知县王渊创路，南通郡城。

乌泥桥　在县北二十里二十五都大安铺前。明洪武四年，知县王渊创路，南通郡城，北达石城。

百丈桥　在县南一百八十里第三都特侣塘中。宋绍兴初，道人冯氏募缘鸠工建立，寻废。绍兴二年，郡守俞令赵伯柽捐金命乡人陈师正重修。嘉定十六年，太守陈斌复命僧妙应募缘重修。李仲光《记》。明正德丙子，郡守王秉良兴工重砌，叠石墩十五，通水道十四，梁以石板架之，长阔如故。路南通郡城，北通遂溪县，因其基长，故曰“百丈。”

西溪桥　在城外半里，修辄圮。明嘉靖二十年，知县班佩命工重修。

菩提桥　在县南一百五十里通明村后。明万历三十九年，白鸽寨把总续蒙勋捐俸伐石创建，复砌筑通衢。北路通各村，南达通明。以桥在菩提港，故名。

平乐埠　在县东五十里二十二都平乐村。自吴川等海至此，泊舟路西通本县。

北里埠　在县西南二百里第八都。自海康翁家港至此，泊舟路东通涠洲，北通县城。

调鸡门埠　在县东南一百一十里二十都。自吴川硐洲海至此泊舟路南通郡城。

文体埠　在县西一百里二十五都，自廉洲海至此，泊舟路北通县城。

旧县埠　在县东南七十里二十二都旧县村。自调鸡海至此泊舟路，北通县城。

了村埠　在县南一百里二十二都了村。自调鸡海至此泊舟路，北通本县。

通明埠　在县南一百四十里二十一都调蛮村。自吴川等海至此泊舟路东通堪川巡检司，南达郡城。

调神埠　在县西南一百里。自海康翁家港至此泊舟，路通涠洲巡检司，北通本县。

麻廉博潭埠　在县西南一百二十里二十六都。自石城陵禄海至此，泊舟路东通海康县。穷涌埠　在县西南一百四十里二十七都。自石城乌免海至此，泊舟路北通新安驿，南通郡城。

博郎埠　在县西南一百五十里二十七都。自廉州海至此，泊舟路南通郡城。

调楼埠　在县西南一百五十里二十都。自廉州海行舟至此登岸，路东北通本县。

博灶埠　在县东七十里二十二都。自吴川海行至此登岸，路南通郡城，西通本县。

宝满埠　在县东七十里二十二都。自吴川海行舟，至此登岸，路南通郡城，西通本县。

通明渡　在县南一百五十里二十一都。造舟以渡，岁编夫二名。其渡头淤泞，人多病涉。明万历三十九年，把总续蒙勋伐石砌大路，直抵调蛮村，共长四百一十五丈，往来便之。

庄家渡　在县南八十里二十二都。官舟。岁编夫二名。今废。

麻参渡　在县南七十里二十都。官舟岁编夫二名。今废。

曾家渡　在县南一百二十里二十一都，官舟，岁编夫一名。

麻丹渡　在县南一百里二十都。官舟岁编夫一名。今废。

库竹渡　在县南九十里二十都，官舟，岁编夫一名。

乐民渡　在县西南一百五十里第八都。官舟。岁编夫一名。

禄遐渡　在县东二百里二十都。官舟岁编夫三名。今废。

平乐渡　在县东南十里二十一都。原有“官编夫” ，今废。

新安渡　在县西南一百四十里二十七都。原有官舟编夫，今乡民赚利。每年编银五十两，贮库充饷。自造舟二只，水手十四名装运，计人货收银，今已禁绝。

徐闻县

龙涛桥　在县东南城脚，通水关。

通惠桥　在县西南城脚通水关。明嘉靖间，知县方逢尧因两水泛滥，乃环城凿渠，疏通水势，自西而东，名“玉带水架桥” ，二形家善之。近填阏宜濬。

大水上桥　在县东十里。元大德主簿吴均顺造。长十五丈，阔二丈，路通锦囊。

大水下桥　去县二十里。元大德造。明正德乙亥，生员董朝纲捐资重造。今坏。

调禄桥　去县六十里。明永乐十一年，知县石彦诚造，路通宁海司。

新安桥　去县九十里，石彦诚造，路通锦囊。那调桥　去县一百里，明洪武间知县武亮造。孤洲桥　在锦囊所西门外，近坏未修。

《那榜》桥　石砌，路通郡城。

迈章桥　在县东北十里，邑用瓦窑出此。“那横桥　” 在县南二十里，宋时建。

官田桥　在县西南三十里。明成化间，主簿彭用乾造。

英利桥　在县西北五十里。明洪武五年，县丞杨天祐建。

遇贤桥　去县六十里过贤铺那温水上。南包桥　去县七十里南田水上。二桥俱明洪武二年知县武亮建。

谢家桥　去县一百二十里。明嘉靖间，乡人谢德等砌于谢家溪。万历丙申，生员谢鸿恩捐资重造。

葫芦桥　在县北十里

廉滨桥　去县四十里。明洪武中，杨天祐造。白沙埠　去县三十里。

清湾埠　在县东南三十里。

那黄埠　在县南二十里，渡海至琼之澄迈也。旧县埠　在讨纲村。

《麻鞋埠　渡海达澄迈》。

招摇埠　在城东五十里。

赤坎埠　：距城六十里。

七莲旧埠　距城七十里。

东松埠　在县东北一百一十里。

麻丰埠　在县东南三十里。

东西场埠　去城五十里。

透海埠　在县西七十里。

海安港渡　在县东南二十里。渡夫一名，工食银四两八钱。修船银一两五钱。

冠头渡　在县东三十里。渡海至琼之文昌、白沙。相传伏波平粤，军既济，乃焚其舟，以示必胜。《袁潭记》云：“饮马于儋耳，焚舟于琼山。” 是也。老沙港渡　去县八十里。渡夫一名，每岁工食银四两八钱。修船银一两五钱。